
UVOD

Z izrazom urgentna stanja v onkologiji označujemo dogajanja, ki so posledica razvoja raka ali njegovega zdravljenja in akutno ogrožajo življenje bolnika, ter zato zahtevajo takojšnje ukrepe.
Najpogosteje so posledica rasti tumorja ali izločanja različnih snovi iz tumorskih celic (paraneoplastični sindromi), nastanejo pa lahko tudi zaradi specifičnega onkološkega zdravljenja. 
Razdelimo jih po posameznih organskih sistemih na: kardiovaskularna, respiratorna, gastrointestinalna, urogenitalna, nevrološka, oftalmološka, hematološka, infekcijska in metabolna urgentna stanja.

KARDIOVASKULARNA URGENTNA STANJA:

1. MALIGNI PERIKARDIALNI IZLIV IN SRČNA TAMPONADA
Maligne bolezni, ki najpogosteje metastazirajo na perikard so rak dojke, pljučni rak, levkemija, limfom in maligni melanom. Primarni tumorji perikarda so zelo redki.
Limfatična obstrukcija ali sekrecija iz tumorja povzročita nabiranje tekočine v perikardialni vreči. Vzporedno z nabiranjem tekočine se veča intraperikardni pritisk, kar oteži diastolično polnitev in tako zmanjša minutni volumen srca. 

Simptomi se razvijajo postopno ali nenadno, odvisno od hitrosti akumuliranja tekočine. Pogosto je stanje asimptomatsko ali pa so prisotni dispnea, bolečina v prsih, kašljanje, palpitacije, slabost, zmedenost, vročina, kolcanje in oligurija.

Znaki, ki jih opažamo so tahikardija, slabo slišni srčni toni, razširjene vratne vene, periferni edemi in perikardialno trenje. Ob razvoju tamponade  lahko pride še do hipotenzije, aritmij in dodatnega dviga centralnega venskega pritiska. Karakterističen znak je tudi paradoksni pulz. V končni fazi lahko pride do kardiovaskularnega kolapsa.
Diferencialna diagnoza vključuje sindrom zgornje vene kave, radiacijski perikarditis, miokardni infarkt, septični šok, bolezni vezivnega tkiva.

Diagnostične metode, ki se najpogosteje uporabljajo so: 

· ehokardiografija - standardna metoda

· CT - prva izbira pri debelih pacinetih in pri kronični obstruktivni pljučni bolezni

· RTG - ni preveč natančen

· EKG 
Zdravljenje je odvisno od etiologije in hitrosti razvoja simptomov. 
· Sistemsko zdravljenje - pacienti z minimalnimi simptomi brez hemodinamskih komplikacij 
· radioterapija - bolniki z limfomi, rakom dojke in pljuč. 

· infuzuja – začasno izboljša minutni volumen srca, če se hemodinamske motnje kažejo kot rahla hipotenzija

· perikardiocenteza – nujen ukrep pri tamponadi. Drenirana perikardialna tekočina je pri rakavih bolnikih pogosto eksudativna ali hemoragična.
Prognoza je slaba. Povprečno preživetje je 3-4 mesece, daljše je pri raku dojk (2 leti po diagnozi malignega perikardialnega izliva).
2. KARDIOMIOPATIJE IN KONGESTIVNA ODPOVED SRCA (srčno popuščanje)
Zdravljenje s citostatiki iz skupine antraciklinov (doxorubicin, epirubicin, idarubicin) so lahko vzrok za srčno popuščanje. Pri zdravljenu z doxorubicinom je incidenca srčnega popuščanja 7-15% in je odvisna od kumulativne doze. Antraciklini in mnogi drugi kemoterapevtiki (ciklofosfamid, IL-2,…) lahko povzročijo kardiomiopatijo.

Z antraciklini inducirana kardiomiopatija običajno nastopi subakutno z tahikardijo, dispneo, hitro utrudljivostjo in pljučno ali sistemsko kongestijo.

Pojavnost je manjša, če kemoterapija poteka kot 3-4 dnevna kontinuirana infuzija in ne kot večkratna intravenska bolusna administracija. 

Pri izraženih znakih kardiotoksičnosti se najprej prekine kemoterapija. Kongestivno stanje lajša zdravljenje z diuretiki in digoksinom. Afterload lahko zmanjšajo ACE inhibitorji in tako izboljšajo klinično stanje.  

3. MIOKARDNI INFARKT IN ARITMIJE
Dejavnik tveganja za nastanek miokardnega infarkta je lahko zdravljenje s 5-fluorouracilom in pa tudi obsevanje leve strani prsnega koša (srčna mišica v obsevalnem polju).
Do aritmij prihaja: 

· sekundarno - zaradi koronarnih in miokardnih okvar, ki jih je povzročila terapija

· primarno - aritmogeno delovanje nekaterih zdravil za zdravljenje raka 

4. TROMBOEMBOLIJE
Venski tromboembolizem je drugi najpogostejši vzrok smrti pri rakavih bolnikih, saj prizadane kar 15% vseh obolelih za rakom. Rakave bolnike je treba skrbno opazovati in ob najdbi tromboemboličnih znakov kar čimprej začeti s terapijo.
Tveganje za razvoj tromboembolij nakazujejo mnogi faktorji

· tumorska prokoagulantna aktivnost

· vnetni odziv

· koagulacijske nepravilnosti
· poškodbe endotelija (citotoksične snovi, radioterapija)

· staza krvi (ekstrinzična kompresija, zmanjšana mobilnost)

Globoka venska tromboza

Meritev plazemskega D-dimera je pri rakavih bolnikih zgolj informativna, malo povedna. Če je negativen, izključi možnost tromboze, če pa je pozitiven, pa je ta podatek brez vrednosti. Za potrditev diagnoze se uporablja:

· Dopplerjeva ultrasonografija (Doppler UZ)
· kontrastna venografija (pri pacientih z negativno Dopplerjevo ultrasonografijo in močnim sumom na globoko vensko trombozo)
Zdravljenje rakavih bolnikov s tromboembolizmom poteka enako kot zdravljenje ostalih bolnikov:

· kompresijske preveze nog

· nizkomolekularni ali nefrakcionirani heparin

· kumarinski derivati (warfarin)

Uporablja se nizkomolekularni heparin, ki se je v primerjavi z nefrakcioniranim heparinom izkazal za učinkovitejšega, saj v prvih treh mesecih zdravljenja redkeje pride do ponovitev venskega tromboembolizma in krvavitev, pa tudi umrljivost je nižja.  Terapija traja vsaj 6 mesecev, za rakave bolnike nekateri avtorji priporočajo doživljenjsko zdravljenje.

Kumarinska terapija (oralni antikoagulanti) se uvede takoj, sočasno z uvedbo heparina. Sočasno zdravljenje traja 4-5 dni oz. dokler koncentracija kumarinov v krvi terapevtskega nivoja. Zaradi nevarnosti trombocitopenije je zlasti pri zdravljenju s heparini potrebno redno spremljanje števila trombocitov.

Prevelike doze antitrombotične terapije lahko povzročijo hemoragične komplikacije:

· antagonist nefrakcioniranega ali nizkomolekularnega heparina je protamin sulfat

· za antagonizem kumarinskih derivatov se uporablja koncentrat protrombinskega kompleksa

5. SINDROM ZGORNJE VENE KAVE (sindrom ZVK)
Z uveljavitvijo uspešnega zdravljenja stanj, kot so golšavost, sifilis in tuberkuloza, so postali maligni tumorji najpogostejši vzrok sindroma ZVK. Po pogostosti si sledijo: bronhogeni karcinom (75%), limfomi (15%), metastaze (približno 7%) in primarni mediastinalni tumorji. Poleg tumorjev so lahko v etiologiji bolezni pomembni še trombi.

Sindrom ZVK lahko povzroči: 

· ekstraluminalna kompresija 
· intraluminalna obstrukcija  
· infiltracija žilne stene

Nastop sindroma je lahko akuten ali subakuten, kar pomembno vpliva na resnost simptomov. Kolateralni obtok se namreč lahko zadostno razvije le če gre za počasi progresivno obliko. Pri hitrejšem nastopu okluzije ni dovolj časa za razvoj kolateralnega obtoka in sindrom se hitro manifestira.

Značilni simptomi in znaki so:

· progresivna dispnea in kašelj

· edem in cianoza obraza, vratu, zg. ekstremitet

· pletora (povečanje volumna krvi) trupa in obraza
· glavobol, vrtoglavica, motnje ravnotežja in nezavest  (zaradi naraščanja venskega tlaka v možganih)
Zdravljenje:

Optimalna terapija se lahko načrtuje le na podlagi anatomske lokalizacije lezij (CT in MRI) in natančni histološki diagnozi. Prognoza pacienta je odvisna predvsem od histološkega tipa primarnega tumorja.
Najpogosteje uporabljane metode so:

· radioterapija - ustrezna za večino primerov maligne etiologije

· kemoterapija - indicirana pri kemosenzitivnih tumorjih (drobnocelični pljučni rak, limfom), lahko v kombinaciji z radioterapijo

· antikoagulantna in trombolitična terapija - če je vzrok sindroma ZVK tromboza ali če gre za tumor s sočasno trombozo

· kirurške metode - obvodi, uporaba kovinskih stentov

Preden je določena etiologija in izbrano primerno specifično zdravljenje se uporabljajo konzervativne metode (dvignjen zg. dela telesa, dodajanje kisika, diuretiki) , ki lajšajo simptome le začasno. S specifično terapijo je treba začeti čim prej! 

6. EKSTRAVAZACIJA CITOSTATIKA
Do ekstravazacije lahko pride zaradi 

· pronicanja kemoterapevtika iz žile v okolno tkivo 

· injekcije kemoterapevtika direktno v tkivo

Resnost poškodb je odvisna od vrste (iritanti in vezikanti), količine in koncentracije kemoterapevtika.
Med iritante spadajo npr. antraciklini, vinca alkaloidi. Na mestu ekstravazacije povzročijo vnetno reakcijo, bolečino, zatekanje. Lahko pride do skleroze in hiperpigmentacije vzdolž vene. Simptomi se umirijo sami od sebe in ne puščajo dolgoročnih posledic.

Med vezikante spadajo npr. nekatera alkilirajoča sredstva (cisplatin, ciklofosfamid...), antimetaboliti. Povzročajo resne poškodbe tkiva in nekrozo. Sprva benigni simptomi (eritem, lokalna bolečina, zatekanje, srbenje) čez čas napredujejo, pojavijo se izrazitejše spremembe na koži (deskvamacija, mehurji). V resnejših primerih se razvijejo ulceracije in nekroze.

Prevencija z izobraževanjem zdravstvenih kadrov, ki sodelujejo pri postopku je zelo pomembna. Če pa že pride do ekstravazacije, so potrebni takojšnji ukrepi: dvig ekstremitete, mrzli ali topli obkladki, injekcija antidota (če obstaja), protivnetna zdravila, analgetiki. V primeru ulceracij se je treba posvetovati s kirurgom (ekscizija tkiva).
7.     KOMPRESIJA HRBTENJAČE

Kompresija hrbtenjače predstavlja urgentno stanje zaradi možnih hudih nevroloških posledic, če stanja ne odkrijemo pravočasno. Večina teh pacientov ima že potrjeno diagnozo tumorja, lahko pa se zgodi, da ta manifestacija predstavlja prvi in edini znak rakave bolezni, zato jo zlahka spregledamo. Do kompresije pride zaradi rasti in širjenja tumorske mase v spinalni kanal ali zaradi frakture vretenca, pri čemer se kostni delci zagozdijo v  kanal.
Največkrat gre za tumorske zasevke raka:

      - pljuč,                            - prostate,                    - multiplega mieloma

      - dojke,                           - ledvic,                       - sarkoma. 
Pogosteje je prizadet torakalni del hrbtenjače. Poleg mehanske poškodbe hrbtenjače se lahko poškodujejo tudi arteriole in kapilare, kar povzroči še ishemično okvaro (infarkte). 
Prvi simptom je lokalizirana bolečina v hrbtu na mestu prizadetega vretenca, ki se ojača ob napenjanju, kašljanju, gibanju in počivanju(ležanju). Bolečina je radikularna, kadar pride še do kompresije spinalnih živčnih korenin. Nato se še progresivno začno pojavljati ostali simptomi in znaki, kot so senzorna disfunkcija, oslabelost mišic, izguba kontrole nad sfinktri ter končno paraliza.
Ob kakršnemkoli sumu na kompresijo hrbtenjače je potrebna takojšnja postavitev diagnoze z RTG hrbtenice ali MRI ter takojšnje ukrepanje. Pacientu damo analgetike in iv. deksametazon, da zmanjšamo edem, in tumor obsevamo. V primeru, da se rak ne odziva na radioterapijo, napravimo operativni poseg. Po radioterapiji in operaciji zdravimo še z kemoterapijo. 
8.     MOŽGANSKE METASTAZE

Zasevki v možganih se pojavijo pri 10-30% bolnikov z rakavimi obolenji. 
Najpogosteje metastazirajo tumorji:

· pljuč (drobnocelični), 
· dojke in 
· maligni melanom. 
Znaki in simptomi nastanejo zaradi lokalizacije tumorja ali zaradi povišanega intrakranialnega tlaka. Pacienti tožijo za: 

· glavoboli, slabostjo, lahko celo bruhajo, 
· zmanjša se kognicija, spremeni se njihov mentalni status. 
Pri kliničnem pregledu opazimo lokalne nevrološke znake, kot so:

       ( afazija,                                                 ( motnje vida,

       ( hemiplegija,                                         ( krči

       ( hemisenzorna izguba, 
Pojavijo se lahko tudi otrpel vrat, edem papile, hipertenzija in bradikardija. Diagnosticiramo s CT ali MRI. Standardno zdravljenje še vedno ostaja v obliki radioterapije skupaj z intezivnim podpornim zdravljenjem s kortikosteroidi in antikonvulzivi. Zadnje raziskave so pokazale, da se nekateri tumorji dobro odzivajo na kemoterapijo  (cisplatin, karboplatin, etoposid, teniposid, ifosfamid, fotemustin). Operativni poseg in stereotaksična radioterapija sta indicirani šele po radioterapiji celotnih možganov in le pri bolnikih s kontrolirano zunajkranialno boleznijo, dobrim fizičnim statusom in za izolirano možgansko metastazo.
9.   ODPOVED LEDVIC IN UROLOŠKA URGENTNA STANJA

LEDVIČNA ODPOVED

Kot zaplet raznih tumorjev lahko nastanejo vsi trije tipi akutne ledvične odpovedi (prerenalna, renalna in postrenalna). 
Vzroki prerenalne odpovedi:

	motnja
	vzroki

	HIPOVOLEMIJA
	krvavitve, diareja, diuretiki, peritonitis,…

	↓MVS
	miokardni infarkt, tamponada srca, pljučni embolizmi,…

	SISTEMSKA VAZODILATACIJA
	Sepsa, antihipertenzivi, anafilaksa,…

	RENALNA VAZOKONSTRIKCIJA
	hiperkalciemija

	HIPOPERFUZIJA 
	zdravila

	HIPERVISKOZNI SINDROM
	multipli mielom, makroglobulinemia


Vzroki renalne odpovedi:

	Vrsta poškodbe
	vzroki

	BOLEZEN GLOMERULOV
	radiacijski nefritis, imunski kompleksi

	INTERSICIJSKI NEFRITIS
	infekcija, infiltracija  (limfom, levkemija)

	AKUTNA TUBULARNA NEKROZA
	kemoterapija (cisplatin, karboplatin, metotreksat, ifosfamid)

	INTRATUBULARNA OBSTRUKCIJA
	multipli mielom

	KOMPRESIJA LEDVIČNEGA ŽILJA
	tumor, metastaza


Kemoterapevtiki pa lahko poškodujejo tudi žilje in intersticij. Za zaščito ledvic se pri zdravljenju s cisplatinom uporablja amifostin. Glomerulna funkcija začne padatii pri dozi obsevanja 15 Gy. Vendar sama radioterapija pogosteje povzroči kronično kot pa akutno odpoved ledvic (prvi simptomi se pojavijo ponavadi po 6 mesecih). 
Postrenalna ledvična odpoved pa nastane zaradi obstrukcije zgornjega ali spodnjega urinarnega trakta, ki vodi v enostransko ali obojestransko hidroureteronefrozo.Vzroki zapore so: 
· direktna tumorska invazija ali metastaza v urinarni trakt (karcinom sečnega mehurja, prostate, testisev, dojke, GIT, limfom,..) 
· kompresija zaradi zasevkov v retroperitonealne ali pelvične bezgavke,

· retroperitonealna fibroza. 
Bolniki se pritožujejo nad utrujenostjo, dispneo, postanejo anoreksični, jim je slabo in bruhajo, imajo ledveno bolečino ter kolike. Pojavijo se palpebralni ali periferni edemi, tahipneja in tahikardija. Glavna preiskovalna metoda je ehografija (povečane ledvice), pomagamo pa si lahko še z iv. urografijo, CT in retrogradno pielografijo. Laboratorski testi nam pokažejo povišane vrednosti serumskega kreatinina in uree, v urinu pa najdemo proteine, eritrocite in cilindre.
Zdravljenje:

· izogibati nefrotoksičnim substancam in ponavljajočim RTG slikanjem (preventiva)
· zmanjšati vnos tekočine in natrija

· dializa

· diuretik 
· preprečiti oziroma popraviti hiperkaliemijo, acidemijo(↓ vnos proteinov!)
· perkutana nefrostoma, stent uretra
CISTITIS
Najpogostejši simptomi cistitisa so suprapubična bolečina, pogoste in pekoče mikcije, težko zadrževanje seča in hematurija. Etiologija je zelo raznolika. Glavni onkološki vzroki so citotoksična zdravila, radioterapija, trombocitopenija s krvavitvami, infekcija in sami  malignomi.

Kemični cistitis

Alkilirajoča zdravila (oksazafosforin, ciklofosfamid in ifosfamid) imajo komulativen in od doze odvisen toksični učinek na mehur. Hemoragični cistitis zdravimo tako, da najprej prekinemo z citotoksično terapijo ali zdravilo zamenjamo. Bolnika še hidriramo ter pospešimo diurezo, ker s tem razredčimo metabolite v urinu. Sočasno damo tudi snovi, ki nevtralizirajo toksične metabolite (mesna).
Obsevanje v področju medenice lahko močno poškoduje sečni epitelij, še posebej ob konkomitantni urinarni infekciji. Večkratna izpostavitev RTG žarkom povzroči nastanek razjed na sluznici mehurja, fibrozo mehurja  in ureteralne strikture.Ti bolniki zahtevajo temeljito obravnavo, ker je pri njih povečano tveganje za tranziciocelularnim karcinomom mehurja.

Akutni ali kronični bakterijski cistitis 
Infekcija mehurja nastane ascendentno, glavni vzrok pa so trajni urinski katetri. Lahko se razširi na ledvice in povzroči akutni pielonefritis z vročino, ledveno bolečino, bakteriemijo in povišanimi vrednostmi levkocitov v krvi.
Diagnosticiramo z hemo- ali urinokulturo in slikanjem ledvic. Zapleti se pojavijo v obliki ledvičnih kamnov, abscesa in urinarne sepse.

Virusni hemoragični cistitis (adenovirus 11, HIV)  je najznačilnejši pri bolnikih po transplantaciji kostnega mozga.

AKUTNI EPIDIDIMITIS 
Vnetje se razširi iz uretre ali mehurja preko vasa deferens v nadmodek. Nastopi lokalna bolečina in vročina. Stanje zahteva takojšnje empirično zdravljenje, v primeru abscesa pa kirurško drenažo.

PERIURETRALNI ABSCES

Periuretralni absces je življenje ogrožajoča infekcija uretre in periuretralnega tkiva pri moških pacientih. Pri diferencialni diagnozi moramo pomisliti na folikularni in perirektalni absces, Fournierjevo gangreno, karcinom penisa in uretre. Stanje zdravimo z odstranitvijo nekrotičnega tkiva in drenažo urina. Uporabimo širokospektralne antibiotike.
KRVAVITVE IZ MEHURJA

V primeru močne krvavitve iz mehurja in nastankov strdkov pride do retence urina. V tem primeru moramo nujno najprej omogočiti odtok urina z vstavitvijo širokega katetra. Nato odstranimo še strdke in izpiramo mehur. Kadar takšno, konzervativno zdravljenje ne zadošča, se bolnik zdravi z intravezikalno aplikacijo adstringensov ali fiksativov takoj po cistoskopiji.
PRIAPIZEM

Priapizem je dolgotrajna, boleča erekcija, ki ni v povezavi s spolno stimulacijo. Vzrok priapizma je lahko primarni tumor (hematološka bolezen), zdravilo ter tumorska infiltracija ali metastaze raka penisa, prostate, mehurja ali ledvic. Takšnemu pacientu v prvi vrsti damo analgetik, nato pa se osredotočimo na tumor.
10.   HIPERKALCEMIJA

Hiperkalcemija je najpogostejša metabolna motnja pri raku. Za njen razvoj imajo največjo tveganja pacienti s karcinomom dojke, multiplim mielomom, ne-drobnoceličnim pljučnim karcinomom in hipernefromom. Vsi ti tumorji izločajo parathormonu podoben protein (PTHrp), ki se veže na PTH receptorje in stimulira privzem kalcija iz črevesja, tubularno resorpcijo kalcija in resorpcijo kosti. V krvi se pojavlja tudi povišana koncentracija vitamina D3, prostaglandinov ter TGF(izločajo ga tumorske celice), ki pripomorejo k osteolizi. 
Od diferencialne diagnoze pride v upoštev hiperparatiroidizem, čeprav je kar pri 65% hospitaliziranih pacientih vzrok hiperkalcemije malignom.

Simptomi in znaki:

· nespecifični: utrujenost, mišična oslabelost, depresija, abdominalna bolečina, konstipacija in anoreksija. 
· sporadični pankreatitis (posledično peptični ulkus)

· ledvične težave: - akutne: vazokonstrikcija, natriureza, padec GFR

                                  -kronične: nefrogen diabetes insipidus, acidoza, nefrolitiaza in               kronična renalna insuficienca.
· nevrološke motnje (odvisne od koncentracije kalcija): lahke kognitivne motnje, anksioznost  ali pa  halucinacije, psihoze, somnolenca in koma. 
· KVS motnje: hipertenzija, nalaganje kalcija v endotelij

· koncentracija PTH je ponavadi zmanjšana, razen če gre za primarni hiperparatiroidizem, kjer so koncentracije PTH zelo visoke.
Zdravimo tako, da zmanjšamo zunanji vnos kalcija v telo ter pacienta rehidriramo z infuzijo fiziološke raztopine. S tem povečamo volumen krvi, inhibira se reabsorpcija natrija, poveča se kalciuria. Vendar s tem popravimo težave le začasno. Kot edina trajna rešitev je odstranitev vzročnega tumorja.
Inhibicija kostne resorpcije

Bifosfonati

So analogi anorganskega pirofosfata. Vežejo se na hidroksiapatit in inhibirajo sproščanje kalcija tako, da zavirajo delovanje osteoklastov. Imajo malo stranskih učinkov, zato se  v terapiji hiperkalcemije veliko uporabljajo. Glavna predstavnika sta pamidronat in zoledronat,  (nad 70% pacientov je doseglo normokalcemijo že po enkratnem iv. odmerku). Najnovejši trenutno pa je risedronat, ki ga lahko damo per os.
Galijev nitrat

Galij inhibira od ATP- odvisno protonsko črpalko na osteoklastih. Njegov efekt je neodvisen od cirkulajočega PTHrp. Je efektivnejši od pamidronata, vendar povzroča nefrotoksičnost. Potrebna je tudi daljša, 5 dni dolga kontinuirana infuzija zdravila.
Kalcitonin

Zmanjša resorpcijo kosti ter poveča klirens kalcija. Damo ga im. ali sc. na vsakih 12 ur. Njegova dobra lastnost je ta, da hitro deluje (6ur), slaba pa , da je šibka substanca in serumsko koncentracijo kalcija zniža le za majhen odstotek. Damo ga skupaj s bifosfonati, da premosti čas, potreben za njihovo delovanje.

Kortikosteroidi

Metilprednisolon uporabljamo pri tumorjih, ki so občutljivi na steroide (mielom, limfom, levkemija)
11. SINDROM AKUTNE LIZE TUMORJA (ATLS – ACUTE TUMOR LYSIS SYNDROME) 

Hiter razpad tumorja ponavadi nastopi ob uvedbi kemoterapije, še posebej pri hitro rastočih, agresivnih tumorjih (npr. Burkittov limfom, akutna limfoblastna in mieloidna levkemija,…) in je zato pogostejši pri otrocih. Redkeje nastopi ob obsevanju, zdravljenju s kortikosteroidi, monoklonskimi protitelesi ali ob razpadu solidnih tumorjev (seminom, meduloblastom).

Ob razpadu celic se sproščajo velike količine nukleinskih kislin, kalija in fosfata, kar vodi v:

· hiperurikemijo ( ob nizkem pH urat precipitira v ledvičnem tubulu ( okvara ledvic

· acidozo (zaradi okvare ledvic)

· hiperkalemijo ( šibkost mišic, letargija

· hiperfosfatemijo ( precipitira s Ca v kalcijev fosfat ( nefrokalcinoza, okvara ledvic

· hipokalcemijo (zaradi vezave Ca s P) ( zmedenost, tetanija, krči, aritmije

Komplikacije: akutna ledvična odpoved, maligne aritmije, DIK.

Preprečevanje: zadostna hidracija (infuzija), alkalizacija urina (natrijev bikarbonat in glukoza), kontrola telesne teže in vnosa izločanja tekočin ter laboratorijskih parametrov (urat, elektroliti, fibrinogen, glukoza, LDH…)

Zdravljenje (v intenzivni enoti):

· kontrola pulza, EKG, CVP, uravnotežen vnos/izločanje tekočin
· zadostna hidracija 

· diuretiki (furosemid), a ne tisti, ki ohranjajo kalij

· če je kalij zelo povišan: β2-agonisti (fenoterol) ali glukoza + inzulin

· alopurinol (zaradi hiperurikemije)

· kalcij (Ca glukonat – pazi, da pri tem kontroliraš EKG)

· dializa, če je stanje ogrožujoče

· izogibanje nefrotoksičnim zdravilom (kontrastna sredstva, aminoglikozidi, NSAIDi), ter tistim, ki inhibirajo izločanje urata (probenecid, aspirin, tiazidi)

12. dispneja in respiratorna odpoved
Dispneja je zelo pogosta pri bolnikih z rakom, a ker so možni vzroki številni (lahko so že prej obstoječe kronične bolezni, kot je KOPB, srčno popuščanje…), je zelo pomembna dobra anamneza in temeljit pregled bolnika.

Vzroki:

· Direktno povezani s tumorjem: primarni/metastatski rak pljuč, obstrukcija dihalnih poti, karcinomatozni limfangitis, plevralni tumor, maligni plevralni izliv, perikardialni izliv, sindrom zg. vene kave, tumorski mikroemboli, paraliza n. phrenicus, atelektaza, traheoezofagealna fistula, invazija v steno prsnega koša, patološki zlom rebra

· Indirektno povezani s tumorjem: pljučnica, kaheksija, motnje elektrolitnega ravnotežja, pljučna embolija, paraneoplastični sindrom, ascites

· Povezani s terapijo: operacija, radiacijski pnevmonitis, pljučna fibroza ali kardiomiopatija zaradi kemoterapije

· Nepovezani s tumorjem: KOPB, astma, intersticijske bolezni pljuč, aspiracija, pnevmotoraks, srčno popuščanje, ishemija, motnje ritma, anemija, metabolična acidoza, anksioznost…

Anamneza: akutno/kronično (več kot 2 tedna), ob naporu/mirovanju, podnevi/ponoči, kaj jo sproži, omili, dodatni simptomi, razvade…

Klinični pregled: frekvenca dihanja, tip (ekspiratorna ali inspiratorna, slednja je znak obstrukcije in je urgentno stanje), amplituda, oblika prsnega koša, dihalni zvoki, znaki srčnega popuščanja, ascitesa…

Preiskave: plinska analiza arterijske krvi (pazi – hipoksemija še ne pomeni dispneje in obratno), št. krvnih celic, Hb, elektroliti, kreatinin, jetrni testi, sladkor, EKG, RTG

Znaki hudega stanja, ki zahteva takojšnje ukrepe so:

· respiratorni (cianoza, potenje, tahi/bradipneja, uporaba akcesornih dih. mišic, paradoksno gibanje prsnega koša)

· hemodinamski (tahikardija, hipotenzija, šok)

· nevropsihični: agresivnost, razdražljivost, zmedenost, koma

Terapija: kisik (pazljivo pri pacientih s KOPB), kortikosteroidi (za zmanjšanje vnetja ali tumorske kompresije), opioidi in anksiolitiki (pri zadnjih dveh je potrebna previdnost glede depresije dihanja)

13. VNETJA DIHAL

Pacienta ocenimo v 4 korakih:

1. anamneza (dejavniki tveganja, potovanja, časovna razporeditev simptomov…)

2. stanje imunskega sistema

3. RTG PC

4. ocenimo resnost (akutnost) stanja

Treba je tudi izločiti morebitne ne-infekcijske vzroke (primarni tumor, limfangitis, plevralni  izliv, pljučna embolija, levkostaza, zdravila, srčno popuščanje…).

Rutinski testi: krvna slika, kreatinin, urea, glukoza, elektroliti, bilirubin, jetrni testi, kisik, hemokulture (pred in po začetku zdravljenja), sputum (barvanje po Gramu in kultura)

Dodatni testi: CT (še posebej pri nevtropeniji, ko je RTG pogosteje brez posebnosti), bronhoskopija in BAL, testi za legionelozo, tuberkulozo.

Glede na stanje imunskega sistema lahko sumimo na specifične povzročitelje (npr. nevtropenija: po gramu negativni aerobi - enterobakterije, P.aeruginosa in S. aureus; pri okvarjeni celični imunosti: virusne plučnice in Pneumocystis carinii, pri okvarjeni humoralni imunosti: S. pneumoniae, H. influenzae…)

Terapija: Čim prej je treba začeti z empiričnim zdravljenjem, potem pa poiskati povzročitelja in predpisati antibiotike v skladu z antibiogramom. Ker je tveganje za penicilin odporne pnevmokoke veliko, ponavadi predpišemo i.v. cefalosporine III. generacije ali amoksicilin+klavulanska kislina (tumorji pljuč, vratu, glave) ali makrolid (proti legioneli).

Seveda je pri teh bolnikih zelo pomembno ocenjevati uspešnost zdravljenja, saj imajo zaradi svoje osnovne bolezni mnogo možnih vzrokov, da je le-to neuspešno.

14. SLABOST IN BRUHANJE

Sta sicer lahko posledica bolezni same, večinoma pa je vzrok terapija. Poleg tega, da hudo poslabša bolnikovo kvaliteto življenja, ima lahko bruhanje tudi resne posledice, kot so dehidracija, motnje elektrolitnega ravnovesja in fizične poškodbe (Mallory-Weiss sindrom). Delitev: 
- akutno (do 24 h po kemoterapiji)


- kasno (več kot 24 h po kemoterapiji, lahko traja 6 – 7 dni)

- anticipirano (pred, med ali po kemoterapiji zaradi pogojenih odzivov na predhodno izkušnjo s kemoterapijo)

Vzroki: 

· zdravljenje:


· kemoterapija (npr. karboplatin, cisplatin, karmustin, ciklofosfamid, citarabin, doksorubicin, metotreksat,…)

· analgetiki (opiati)

· radioterapija




· metabolni (hiperkalcemija, odpoved ledvic ali nadledvične žleze)

· gastrointestinalni (jetrne metastaze, heaptitis, obstrukcija žolčevodov, pankreatična obolenja, obstrukcija črevesja, peritonitis, rak na želodcu)

· nevrološki (metastaze v možganih z povišanim intra-kranialnim tlakom, meningitis)

· drugi (miokardni infarkt, ledvična odpoved)

Terapija:

1. Preveri morebitne zaplete (krvni tlak, diureza, kreatininemija, kalemija, alkaloza, hematemeza)

2. Poišči vzrok, če le-ta ni kemoterapija (klinični pregled, laboratorij. p., RTG, UZ, CT)

3. Zdravljenje bruhanja zaradi kemoterapije:

a) zmerno (brez zapletov): serotoninski (5HT3) antagonist oralno/rektalno in /ali metoklopramid in/ ali kortikosteroidi

b) hudo ali z zapleti: v bolnišnici serotoninski antagonist i.v. (granisetron, ondansetron) in metoklopramid i.v. in kortikosteroidi i.v. (prednisolon ali metilprednisolon) in v primeru rezistence še klorpromazin

15. MUKOZITIS

Oralni mukozitis je zaplet pri skoraj vseh pacientih, ki prejemajo radioterapijo glave in vratu, pri 75% po transplantaciji ter 10-40% bolnikov s standardno kemoterapijo. Za bolnike predstavlja hud problem, saj je izredo boleč, poleg tega lahko ovira vnos hrane in je celo vzrok za odložitev radioterapije ali zmanjšano dozo kemoterapije, kar lahko vodi v slabše uspehe zdravljenja.

Ker se celice sluznice v ustni votlini regenerirajo vsake 7 – 14 dni, jih radio-/kemoterapija zelo prizadene. Motena je mitoza, regeneracijske sposobnosti sluznice se zmanjšajo, nastopi atrofija in ulceracije, ki jih prekrijejo fibrinozne psevdomembrane.

Dejavniki tveganja: različne vrste/doze kemoterapije, radioterapije, značilnosti pacienta (zelo mladi in starejši imajo večje tveganje, ženske pri terapiji s 5-FU, pomanjkanje vitaminov, predhodne poškodbe sluznice zaradi periodontalne bolezni, kserostomija, kajenje, genetska dovzetnost).

Zaenkrat je preprečevanje in zdravljenje še precej neučinkovito. Glede na različne raziskave so pristopi naslednji:

· Ustna higiena

· Izpiranje ust (fiziološka raztopina, bikarbonat, klorheksidin, izogibati se alkoholnim!)

· Antimikrobni agensi (še posebej za tiste z nevtropenijo, saj pri njih polovico vseh septičnih stanj povzročijo mikrobi iz ustne flore) npr. nistatin, amfotericin B…

· Aciklovir ali valaviklovir (pri HSV-seropozitivnih pred prejemom transplantata zarodnih celic)

· Lajšanje bolečine (lidokain ali morfij topično, če je potrebno pa morfij transdermalni obliž ali i.v. infuzija)

· Hranjenje (nazogastrična sonda ali PEG-percutaneus endoscopic gastrostomy cevka)

· Hlajenje (5 min pred kemoterapijo začnejo žvečiti kocke ledu ( vazokonstrikcija ( manjša količina kemoterapevtika v ustih)

· Sukralfat (naj bi naredil zaščitno plast čez razjedo)

16. Anemija in rak
Anemija je definirana kot zmanjašano število eritrocitov v perferni krvi ali kot zmanjšan nivo hemoglobina. 

Anemijo najdemo pri 30% bolnikov z rakom. Incidenca narašča z nadaljno terapijo, napredovanjem bolezni in lastnosti samega tumorja. Povečan riziko za anemijo imajo: 

· multipli mielom

· ginekološki in genitourinarni tumorji

· rak pljuč

· limfom 

Etiologija

* Kronična anemija pri rakavih obolenjih

Anemija je pri bolnikih z rakom nastane zaradi same razširjenosti maligne bolezni ali zdravljenja le te. Najpogostejša oblika anemije pri raku je t.i. anemija pri kronični bolezni, ki je: normocitno normokromna in hiporegenerativna anemija z zmanjšanim nivojem serumskega železa in saturacijo transferina (<20%), z normalnim ali povišanim nivojem feritina. Povzročijo jo vnetni citokini ( IL-1, TNF, INF-gama ), ki jih izloča tumor. Skrajša se tudi življenska doba eritrocitov.

*Anemija inducirana z radioterapijo in/ali kemoterapijo

Kemoterapija z mielosupresivnimi agenti navadno vodi do prehodne anemije,naraščajoče,kumulativne doze pa lahko vodijo do permanentne eritropoetične insuficience in resne anemije. Lokalizirana radioterapija je navadno povezana z blago anemijo, bolj razširjena radioterapija pa vodi do hujše anemije.

*Drugi vzroki anemije pri raku

Zapleti,kot so: krvavitve, hemoliza, splenomegalija, DIC, fibroza kostnega mozga, hipovolemija, infekcije in kaheksija, lahko vodijo do anemije pri bolniku z rakom.

Simptomi in znaki, ki jih povzroča anemija v organskih sistemih

*SRCE : palpitacije, udarjajoč pulz

*PLJUČA : dispnea

*LEDVICE : edem

*GASTROINTESTINALNI SISTEM : navzea, anoreksija

*KOŽA : bledica, zmanjšana elastičnost kože, lomljivi nohti

*IMUNSKI SISTEM : infekcije

*MOŽGANI : vertigo, omotičnost, glavobol

*GENITOURINARNI SISTEM : impotenca, izguba libida

Zdravljenje

*TRANSFUZIJA

-indicirana pri hujši anemiji in simptomatičnih pacientih

-učinek je prehoden in traja približno 2 tedna

-lahko zapleti : povišano železo ( pri večkratnih transfuzijah ), ki vodi do hemokromatoze in poškodbe jeter, febrilne reakcije, 

                         glavobol, mrazenje 

*ERITROPOETINI: DARBEPOETIN ( 2.25µg/kg/teden ), ERITROPOETIN (10000IUx3/teden) => tarčno 

    -nanje se odzove 50-70% pacientov                                                                                                                      Hb=12g/dl
Pri urgentnem anemičnem stanju se eritropoetini ne uporabljajo.
*SUBSTITUCIJA ŽELEZA

17. Febrilna nevtropenija
Nevtropenija nastopi, ko se število nevtrofilcev zmanjša pod 2 x 109 /l krvi, o hudi nevtropeniji pa govorimo takrat, ko število pade pod 0,5 x 109 /l krvi. Če ob tem izmerimo tudi temperaturo 38,5 oC enkrat ali 38,0oC dvakrat v 12 urah, govorimo o febrilni nevtropeniji.

Bolniki z rakavimi obolenji so dovzetnejši za različne okužbe zaradi bolezni same kot tudi zaradi spremljajoče terapije (radioterapija, kemoterapija). Okužbe so velik problem, saj povzročajo zaplete, kot sta septični šok in sindrom akutne dihalne stiske (ARDS), ki sta urgentni stanji in pri katerih kljub terapiji smrtnost presega 50%. Hitra anamneza in klinični pregled sta ključnega pomena. Če je bolnik zdravljen s citostatiki ali radioterapijo, ki zajema velik del kostnega mozga, je takoj potrebno pomisliti na okužbo in nevtropenijo. Pri bolnikih klinična slika ni vedno tipična  in v takem primeru takoj zdravimo empirično s širokospektralnimi antibiotiki in obvezno odvzamemo kužnino.

O načinu zdravljenja se drugače odločimo po preučitvi rizičnih faktorjev; glede na te razdelimo bolnike na dve skupini:

· V prvi so bolniki, pri katerih je obdobje pričakovane nevtropenije manj kot 7 dni in so brez vnetja ustne in drugih sluznic, brez diareje in drugih bolezni in so hemodinamsko stabilni. Taki bolniki so primerni za ambulantno zdravljenje z dvotirno antibiotično terapijo (ciprofloksacin, amoksicilin).

· Bolnike, pri katerih je pričakovano trajanje nevtropenije daljše od 7 dni in so hemodinamsko nestabilni, imajo vnetje sluznic ali diarejo, zdravimo v bolnišnici parenteralno v monoterapiji s cefalosporinom 3. generacije ali v kombinaciji z aminoglikozidom. Glede na potek bolezni in mikrobiološke rezultate lahko antibiotično terapijo zamenjamo ali dodamo antimikotik oz. virostatik. Pomembno je, da s terapijo nadaljujemo še 5-7 dni po tem, ko absolutno število nevtrofilcev naraste nad 0,5 x 109 /l krvi in je bolnik brez znakov okužbe in povišane temperature

18. Krvavitve
Komplikacije zaradi krvavitev pri rakavih bolnikih so bodisi vzrok bolezni same ali zaradi zdravljenja bolezni. Ogrožajo življenje, zato sta sprmljanje vrednosti krvne slike in ustrezno zdravljenje del protokola zdravljenja s citostatiki.
Najpogostejši vzrok krvavitev je trombocitopenija ( 50%), pojavlja pa se tudi pri motnjah strjevanja in okvarah žilnih sten.

Motnje strjevanja

· zmanjšana produkcija dejavnikov strjevanja krvi
· porušeno razmerje med tvorbo in razgradnjo fibrinogena
Motnje delovanja trombocitov

TROMBOCITOPENIJA  je stanje, pri katerem število trombocitov pade pod 140 x 109/L krvi. Posledice so različne vrste krvavitev, kot so petehije, ekhimoze in purpura. Krvavitve nastanejo še posebej pogosto, ko trombociti padejo pod  20 x 109 /l krvi. Mesto nastanka so najpogosteje  koža, sluznice in notranji organi. Diagnozo se potrdi z določanjem števila trombocitov v periferni krvi in citološkim pregledom kostnega mozga. Zdravljenje je odvisno od oblike trombocitopenije; značilno je da pri sekundarni zdravimo najprej osnovno bolezen.
Vzroki za trombocitopenijo so lahko različni:

· zmanjšano nastajanje megakariocitov v kostnem mozgu (aplazije, fibroze, maligna          infiltracija, citostatiki)

· zvečano zadrževanje (sekvestracija) trombocitov v vranici (infiltracija s tumorskimi celicami   ali makrofagi)

· zvečan razpad in porabljanje trombocitov (DIK, limfoproliferativne bolezni)

· kombinacija vzrokov (predvsem pri jemanju kemoterapevtikov in antibiotikov)

ABNORMALNA FUNKCIJA TROMBOCITOV 

Vrednotenje

Simptomi : so odvisni od razsežnosti in lokacije krvavitve

                    Pacient toži o omotici, dispnei, palpitacijah, hematuriji, glavobolu, motnjah vida
Potrebni so : klinični pregled , laboratorijska kontrola, koagulacijski parametri, biokemična analiza, pregled kostnega mozga

Terapija

Trobmocitopenija povzročena s kemoterapijo
- trombocitna transfuzija vse dokler trombociti > 30 000/µl

Trombocitoza

- če trombociti >700 000/µl jih normaliziraš s trombocitno aferezo

Disfunkcija trombocitov

- če je vzrok paraproteinemija, s  plazemsko aferezo

Motnje strjevanja

· bolezni jeter : če pride do pomanjkanja koagulacijskih faktorjev, le te nadomestimo

· DIC : trombocitna trasfuzija, če trombociti < 10 000/µl

· fibrinoliza : Tranexamična kislina 500 mg vsakih 8-12h or.ali i.v.

                         
Epsilon-aminokaproična kislina 5-10g počasi i.v.

Bolečina in rak
Bolečina je prisotna pri več kot 50% rakavih bolnikov že ob postavljanju diagnoze, pri 30% med zdravljenjem, in 90% pred smrtjo.

Vzroki bolečine : 
· invazivni tumorji ( 70% ): kostna invazija,ulceracije mukozne memebrane…

· diagnosticiranje in zdravljenje ( 20%) : operacija, radioterapija,kemoterapija

· z rakom inducirani sindromi ( <10%) : paraneoplastični sindrom,  konstipacija...

· ostalo ( srčni infarkt, ishemična bolezen…)

Vrednotenje

Anamneza bolečine raka

Bolečino je potrebno definirati in klasificirati : 

· tip bolečine

· akutna ali kronična

· intenzivnost bolečine

· predhodno zdravljenje bolečine z analgetiki

· etiologija bolečine ( tumorsko pogojena ali pogojena z zdravili )

Klinični pregled za ugotovitev vzroka bolečine.

Laboratorijske in radiološke preiskave: kadar dvomiš v vzrok bolečine. Uporabljamo lahko : RTG, CT, MRI, UZ, izotopne preiskave.
Zdravljenje

Skupine zdravil : 

· neopioidni analgetiki

             -aspirin, NSAID, paracetamol

· opioidni analgetiki

             -šibki: kodein, propoksifen, tramadol

             -močni: morfin, fetanil, hidromorfon

· pomožni analgetiki

             -triciklični antidepresanti ( amitriptilin, klomipramin, imipramin)

             -antikonvulzivi ( gabapentin, karbamazepin)

             -kortikosteroidi

             -bifosfonati

             -mišični relaksanti : butilhioscin, benzodiazepin

Način zdravljenja

· nociceptivna bolečina : uporabljaš analgetike glede na intenzivnost bolečine (VAS=vizuelna analogna skala)
· nevropatična bolečina : triciklični antidepresanti, antikonvulzivi, antidepresivi
Pomembno je še :

* Primerne doze in znanje ekvivalence

* Primerna pot prejemanja zdravila

* Uporaba dodatne terapije, če je potrebno : kostne metastaze : kortikosteroidi, bifosfonati






glavobol ali edem zaradi tumorja : kortikosteroidi


 



visceralne dilatacije : spazmolitiki




 
mišični spazmi : benzodiazepini

* Opazovanje in zdravljenje stranskih učinkov

Predoziranje opiatov
V najhujši obliki se kaže z motanjami zavesti, sedacijo, respiratorno depresijo. Antidot:  Naloxon ( antagonist opioidov ) i.v. 0.1mg vsake 2-3min, dokler ne dosežemo doze 0.4-2mg. Naloxona ne damo,če pacient ni ogrožen ali če ni prisotne respiratorne depresije.
